ਓਸਟੇਰੀ ਝੀਲ

ਓਸਟੇਰੀ ਝੀਲ (ਫ਼ਰਾਂਸੀਸੀ: Lac Oustéri) ਤਾਮਿਲਨਾਡੂ ਰਾਜ ਦੇ ਪੁਡੂਚੇਰੀ ਦੇ ਕੇਂਦਰ ਸ਼ਾਸਤ ਪ੍ਰਦੇਸ਼ ਵਿੱਚ ਇੱਕ ਝੀਲ ਹੈ। ਇਸ ਝੀਲ ਨੂੰ ਓਸੁਦੂ ਝੀਲ ਵੀ ਆਖਿਆ ਜਾਂਦਾ ਹੈ ਕਿਉਂਕਿ ਇਹ ਓਸੁਦੂ ਨਾਮ ਦੇ ਪਿੰਡ ਵਿੱਚ ਪੈਂਦੀ ਝੀਲ ਹੈ।

ਇਹ ਝੀਲ ਲਗਭਗ 800 ਹੈਕਟੇਅਰ ਵਿੱਚ  ਫੈਲੀ ਹੋਈ ਝੀਲ ਹੈ ਜਿਸ ਵਿੱਚ 390 ਹੈਕਟੇਅਰ ਪੁਡੂਚੇਰੀ ਦੇ ਵਿੱਚ ਅਤੇ ਬਾਕੀ ਤਾਮਿਲਨਾਡੂ ਦੇ  ਵਿੱਚ ਆਉਂਦਾ ਹੈ।  ਇਹ ਪੁਡੂਚੇਰੀ ਦੀ ਸਭ ਤੋਂ ਵੱਡੀ ਝੀਲ ਹੈ।

 ਪੰਛੀਆਂ ਦੀ ਸੈੰਕਚੂਰੀ 
ਓਸਟੇਰੀ ਝੀਲ ਇੱਕ ਇਨਸਾਨਾਂ ਵੱਲੋਂ ਬਣਾਈ ਗਈ ਝੀਲ ਹੈ, ਜਿਸ ਨੂੰ ਏਸ਼ੀਆ ਵਿੱਚ ਇੱਕ ਮਹੱਤਵਪੂਰਨ ਝੀਲ ਮੰਨਿਆ ਜਾਂਦਾ ਹੈ। ਵੱਖ-ਵੱਖ ਪ੍ਰਜਾਤੀਆਂ ਦੇ ਪਰਵਾਸੀ ਪੰਛੀ ਸਾਰਾ ਸਾਲ ਇਸ ਝੀਲ ਵਿੱਚ ਰਹਿੰਦੇ ਹਨ, ਜਿਸ ਲਈ ਇਸ ਝੀਲ ਨੂੰ ਆਈ.ਬੀ.ਏ. ( ਮਹੱਤਵਪੂਰਨ ਪੰਛੀ ਖੇਤਰ ) ਤੋਂ ਮਹੱਤਵ ਵੀ ਪ੍ਰਾਪਤ ਹੈ। Islam, M.Z. & A.R. Rahmani (2004). Important Bird Areas in India: Priority sites for conservation. Indian Bird Conservation Network: Bombay Natural History Society and Birdlife International (UK).Pp.xviii+1133 2008 ਵਿੱਚ ਪੁਡੂਚੇਰੀ ਵਿੱਚ ਓਸਟੇਰੀ ਵੈਟਲੈਂਡਜ਼ ਨੂੰ ਪੰਛੀਆਂ ਦੀ ਸੈੰਕਚੂਰੀ ਵਜੋਂ ਘੋਸ਼ਿਤ ਕੀਤਾ ਗਿਆ ਸੀ,  ਜਦੋਂ ਕਿ ਤਾਮਿਲਨਾਡੂ ਰਾਜ ਵਿੱਚ ਵੈਟਲੈਂਡਜ਼ ਨੂੰ 2015 ਵਿੱਚ ਘੋਸ਼ਿਤ ਕੀਤਾ ਗਿਆ ਸੀ 

 ਟੂਰੀਜ਼ਮ 
ਝੀਲ ਪੁਡੂਚੇਰੀ ਦੇ ਪ੍ਰਮੁੱਖ ਟੂਰੀਜ਼ਮ ਦੇ ਆਕਰਸ਼ਣਾਂ ਵਿੱਚੋਂ ਇੱਕ ਹੈ। ਪੁਡੂਚੇਰੀ ਟੂਰਿਜ਼ਮ ਡਿਪਾਰਟਮੈਂਟ ਕਾਰਪੋਰੇਸ਼ਨ ਨੇ ਸੈਲਾਨੀਆਂ ਲਈ ਝੀਲ ਵਿੱਚ ਇੱਕ ਛੋਟਾ ਜਿਹਾ ਬੋਟ ਕਲੱਬ ਵੀ  ਬਣਾਇਆ ਹੈ। ਪੁਡੂਚੇਰੀ ਸਰਕਾਰ ਓਸਟੇਰੀ ਨੂੰ ਰਾਸ਼ਟਰੀ ਪਾਰਕ ਬਣਾਉਣ ਦਾ ਪ੍ਰਸਤਾਵ ਦੇ ਰਹੀ ਹੈ। ਇਸ ਨੇ ਪੰਛੀਆਂ ਨੂੰ ਦੇਖਣ ਲਈ ਟੈਲੀਸਕੋਪ ਲਗਾਉਣ ਅਤੇ ਇਸ ਖੇਤਰ ਨੂੰ ਈਕੋ ਟੂਰਿਜ਼ਮ ਡੈਸਟੀਨੇਸ਼ਨ ਬਣਾਉਣ ਦਾ ਪ੍ਰਸਤਾਵ ਵੀ ਰੱਖਿਆ ਹੋਇਆ  ਹੈ। 

 ਹਵਾਲੇ